Blaze7451/Wiki-th-20250601 huggingface dataset:
อภิชาต การิกาญจน์

อภิชาต การิกาญจน์ (เกิด 19 มีนาคม พ.ศ. 2497) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครศรีธรรมราช และอดีตประธานคณะกรรมาธิการการศึกษา ในสภาผู้แทนราษฎรไทย ชุดที่ 23

**ประวัติ**
อภิชาต เกิดเมื่อวันที่ 19 มีนาคม พ.ศ. 2497 สำเร็จการศึกษาชั้นประถมศึกษา และมัธยมศึกษา จากโรงเรียนสามเสนวิทยาลัย สำเร็จการศึกษาระดับ ป.กศ.สูง จากวิทยาลัยครูบ้านสมเด็จเจ้าพระยา ระดับปริญญาตรี จากมหาวิทยาลัยศรีนครินทรวิโรฒ ระดับปริญญาโท จากคณะสังคมวิทยาและมานุษยวิทยา มหาวิทยาลัยธรรมศาสตร์ และปริญญาเอก สาขาพัฒนาศึกษาศาสตร์ จากมหาวิทยาลัยศรีนครินทรวิโรฒ

**งานการเมือง**
อภิชาต ได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราช ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 แต่ในการเลือกตั้งเดือนกันยายนของปีเดียวกัน เขาไม่ได้รับเลือกตั้ง แต่หลังจากนั้นตั้งแต่การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เขาได้รับเลือกตั้งมาโดยตลอด ซึ่งเขาไม่เคยย้ายไปสังกัดพรรคการเมืองอื่น
กระทั่งในปี พ.ศ. 2550 เขาได้รับการแต่งตั้งเป็นประธานคณะกรรมาธิการการศึกษา ในสภาผู้แทนราษฎรไทย ชุดที่ 23

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอชะอวด
หมวดหมู่:นักการเมืองจากจังหวัดนครศรีธรรมราช
หมวดหมู่:สมาชิกสภาผู้แทนราษฎรจังหวัดนครศรีธรรมราช
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากคณะสังคมวิทยาและมานุษยวิทยา มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แร้งคอนดอร์แอนดีส

แร้งคอนดอร์แอนดีส (Andean condor, condor; Vultur gryphus) นกล่าเหยื่อขนาดใหญ่จำพวกแร้ง จัดเป็นแร้งโลกใหม่ (Cathartidae) ชนิดหนึ่ง จัดเป็นเพียงชนิดเดียวเท่านั้นที่อยู่ในสกุล Vultur
แร้งคอนดอร์แอนดีส จัดเป็นแร้งที่มีขนาดใหญ่ที่สุดในโลก จึงจัดเป็นนกล่าเหยื่อที่มีขนาดใหญ่ที่สุดในโลกด้วย และนับเป็นหนึ่งในนกที่บินได้ที่มีช่วงปีกกว้างที่สุดในโลก รองมาจากนกอัลบาทรอส เพราะมีช่วงปีกกางได้กว้างถึง 3 เมตร ขณะที่มีลำตัวยาว 1.2 เมตร และมีน้ำหนักตัวประมาณ 14 กิโลกรัม เมื่อโตเต็มที่ และถือเป็นนกที่มีขนาดใหญ่ที่สุดที่พบได้ในทวีปอเมริกาใต้ด้วย 
แร้งคอนดอร์แอนดีส มีความแตกต่างระหว่างเพศที่เห็นได้ชัด คือ ตัวผู้จะมีหงอนสีแดงสดและเหนียงยานต่าง ๆ ที่บนหัวและใต้คางหรือหลังหัวที่โล้นเลี่ยนปราศจากขน ซึ่งเหนียงเหล่านี้เป็นเสมือนสัญลักษณ์บอกถึงความสง่างามและแข็งแกร่งของนกตัวผู้ ขณะที่ตัวเมียจะไม่มีลักษณะดังกล่าว
มีพฤติกรรมอาศัยอยู่รวมกันเป็นฝูงใหญ่ ในแถบเทือกเขาแอนดีสและที่ราบสูงปาตาโกเนีย ในทวีปอเมริกาใต้ โดยอาศัยและทำรังบนหน้าผาสูงในระดับนับร้อยหรือพันเมตรจากพื้นดิน  มีระดับการบินที่สูงจากพื้นดิน ขณะที่สายตาก็สอดส่องมองหาอาหาร ซึ่งได้แก่ ซากสัตว์ต่าง ๆ ที่ตายบนพื้นดิน เมื่อพบเจอซากสัตว์ แร้งคอนดอร์แอนดีสมักจะได้สิทธิกินซากก่อนนกหรือแร้งโลกใหม่ชนิดอื่น ๆ เนื่องจากเป็นนกที่มีขนาดใหญ่ ขณะที่แร้งคอนดอร์แอนดีสด้วยกันตัวอื่น ๆ แม้จะเจอซากสัตว์เหมือนกัน อาจมีการแย่งกินกันบ้าง แต่ก็ไม่รุนแรงเหมือนแร้งโลกเก่า (Aegypiinae) และนกตัวผู้จะได้รับสิทธิให้กินก่อน ต่อจากนั้นก็จะตามมาด้วยนกตัวเมีย และนกวัยรุ่นหรือนกวัยอ่อน ซึ่งในนกวัยรุ่นอาจมีการดึงแย่งเศษซากชิ้นส่วนกันด้วย
แร้งคอนดอร์แอนดีสเป็นนกที่มีอายุยืน อาจมีอายุได้ถึง 50-60 ปี เป็นนกที่จับคู่แบบคู่เดียวตลอดทั้งชีวิต ทำรังบนหน้าผาสูง โดยวางไข่เพียงครั้งละ 1 ฟอง พ่อแม่นกจะช่วยกันเลี้ยงลูกนานถึง 2 ปี เมื่อลูกนกฝึกบินจะเป็นพ่อและแม่นกที่ช่วยสอนลูก
ขณะบิน
แร้งคอนดอร์แอนดีส มีการอพยพย้ายถิ่นไปในสหรัฐอเมริกาและอเมริกากลางเช่นเดียวกับแร้งโลกใหม่ชนิดอื่น ๆ โดยจะบินอพยพไปพร้อม ๆ กันเป็นฝูงใหญ่ โดยมีการแวะพักในระหว่างทาง แร้งคอนดอร์แอนดีส เกือยจะสูญพันธุ์ไปจากธรรมชาติเมื่อปี ค.ศ. 1985 เมื่อนักสำรวจพบเจอนกเพียง 5 ตัวเท่านั้นในธรรมชาติ และได้ทำการเพาะขยายพันธุ์ เพื่ออนุรักษ์เผ่าพันธุ์เอาไว้ 
ปัญหาปัจจุบันของแร้งคอนดอร์แอนดีส รวมถึงแร้งชนิดอื่น ๆ คือ การกินซากสัตว์ที่ปนเปื้อนด้วยสารเคมีต่าง ๆ ที่ทำให้นกตายได้ในภายหลัง ทำให้ในบางพื้นที่ เช่น ชานกรุงซานเตียโก เมืองหลวงของประเทศชิลี ทางเทศบาลจะคัดแยกขยะที่สามารถเป็นอาหารของแร้งได้ แยกไว้ต่างหากในกองขยะที่รอการกำจัดทิ้ง เพื่อให้เป็นอาหารของแร้งคอนดอร์แอนดีส รวมถึงนกกินซากชนิดอื่น ๆ ด้วย เพื่อไม่ให้กินอาหารที่ปนเปื้อนด้วยสารเคมี

**อ้างอิง**

**แหล่งข้อมูลอื่น**
หมวดหมู่:แร้งโลกใหม่
หมวดหมู่:สัตว์ที่พบในทวีปอเมริกาใต้
หมวดหมู่:ซากดึกดำบรรพ์มีชีวิต
สมาคมนักเรียนไทยในประเทศญี่ปุ่น ในพระบรมราชูปถัมภ์

สมาคมนักเรียนไทยในประเทศญี่ปุ่น ในพระบรมราชูปถัมภ์ (Thai Students' Association in Japan under the Royal Patronage) หรือ สนทญ. (TSAJ) เป็นสมาคมนักเรียนและนักศึกษาไทยที่กำลังศึกษาอยู่ในประเทศญี่ปุ่น จัดตั้งขึ้นเพื่อเสริมสร้างความสามัคคีและส่งเสริมความสัมพันธ์ภายในกลุ่มนักเรียนและนักศึกษา กับทั้งกระชับความสัมพันธ์กับข้าราชการและคนไทยที่พำนักอยู่ในประเทศญี่ปุ่น

**ประวัติ**
นักเรียนไทยรุ่นแรกที่ศึกษาในประเทศญี่ปุ่นได้รับทุนเล่าเรียนหลวงของสมเด็จพระศรีพัชรินทราบรมราชินีนาถ พระบรมราชชนนีพันปีหลวง เมื่อ พ.ศ. 2445 และได้ชุมนุมกันทำกิจกรรมสืบเนื่องมาจน พ.ศ. 2482 ได้จัดตั้งสมาคมและจดทะเบียนโดยใช้ชื่อว่า "สมาคมนักเรียนไทยในประเทศญี่ปุ่น" มีวัตถุประสงค์หลักเพื่อส่งเสริมความสามัคคีและกิจกรรมที่เป็นประโยชน์ร่วมกันของนักเรียนและนักศึกษาไทยในประเทศญี่ปุ่น ตลอดจนส่งเสริมความสัมพันธ์ระหว่างนักเรียน นักศึกษา ข้าราชการ และคนไทยที่พำนักอยู่ในประเทศนั้นในเดือนเมษายน พ.ศ. 2482 พระบาทสมเด็จพระปรเมนทรมหาอานันทมหิดล พระอัฐมรามาธิบดินทรทรงรับสมาคมไว้ในพระบรมราชูปถัมภ์ สมาคมจึงเปลี่ยนชื่อเป็น "สมาคมนักเรียนไทยในประเทศญี่ปุ่น ในพระบรมราชูปถัมภ์" 
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เคยมีพระบรมราโชวาท พระราชทานแก่สมาคมนักเรียนไทยในประเทศญี่ปุ่นฯ เมื่อวันที่ 27 กุมภาพันธ์ พ.ศ. 2537 ว่า
"ผู้ที่จะรักษาความเป็นไทยได้มั่นคงที่สุด ดี และเหมาะสมที่สุด ไม่มีใครอื่นนอกจากคนไทย เพราะฉะนั้น ไม่ว่าจะอยู่ ณ แห่งใด คนไทยมีหน้าที่ต้องรักษาความเป็นไทย เสมอ"

**การดำเนินงาน**
สมาคมดำเนินโครงการหลายอย่างที่เป็นประโยชน์ด้านวิชาการ เช่น งานประชุมวิชาการนานาชาติ แนะแนวการศึกษา และรวบรวมบทคัดย่องานวิจัย รวมถึงประโยชน์ด้านสังคม เช่น แข่งขันกีฬานักเรียนไทย กองทุนการศึกษาเพื่อเด็กไทยในชนบท และด้านวัฒนธรรม เช่น งานสงกรานต์ และงานลอยกระทง

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2011-12-11 
หมวดหมู่:สมาคม
หมวดหมู่:ชาวไทยพลัดถิ่นในทวีปเอเชีย
หมวดหมู่:ความสัมพันธ์ญี่ปุ่น–ไทย
เทศบาลตำบลกะทูน

เทศบาลตำบลกะทูน ตำบลกะทูน กระทรวงมหาดไทยได้ประกาศยกฐานะสภาตำบลกะทูน เป็นองค์การบริหารส่วนตำบลกะทูน โดยประกาศในราชกิจจานุเบกษา ลงวันที่ 25 ธันวาคม 2539 ปัจจุบันเทศบาลตำบลกะทูนมีอาณาเขตครอบคลุมพื้นที่ทั้งตำบล ประกอบด้วย 8 หมู่บ้าน ได้แก่ หมู่ 1 บ้านกะทูน หมู่ 2 บ้านนางเอื้อย หมู่ 3 บ้านนายูง หมู่ 4 บ้านปากจัง หมู่ 5 บ้านห้วทรายขาว หมู่ 6 บ้านกะทูนใต้ หมู่ 7 บ้านห้วยกลาง หมู่ 8 บ้านห้วยช่อง 

**ประวัติ**
แต่เดิม ตำบลกะทูนและพิปูน ปกครอง เป็นแขวง มีอยู่ 2 แขวง คือ 1. แขวงกะทูน, 2. แขวงพิปูน มีหัวหน้าปกครองเรียกว่า นายแขวง เป็นหัวหน้าปกครอง ดูแลรับผิดชอบ เท่าที่สืบทราบ ปรากฏดังนี้ 1. แขวงกะทูน ได้แก่
ขุนเทพอักษร เป็น นายแขวง (ต้นตระกูลลาชโรจน์) และ นายกล่อม ยังไม่ใช้นามสกุล (บุตรขุนเทพอักษร) ต่อมาทางราชการได้เปลี่ยนแปลงยกเลิกคำว่า " แขวง" มาใช้คำว่า "ตำบล " แทน คือ ตำบลกะทูน ตำบลพิปูน และเปลี่ยนตำแหน่งคำว่า " นายแขวง" มาเป็น " กำนัน" แทน  พ.ศ. 2515 กรมการปกครอง กระทรวงมหาดไทย ได้ยกฐานะ ตำบลกะทูน ตำบลพิปูน เป็นกิ่ง อำเภอ แยกจากอำเภอฉวางได้แบ่งแยกตำบลเพิ่มขึ้น โดยแยกตำบลกะทูนออก เป็น
ตำบลเขาพระ 1 ตำบล และ แยกตำบลพิปูน ออกเป็นตำบลยางค้อม รวม 4 ตำบล และต่อมาได้แยกตำบลพิปูน เป็นตำบลควนกลาง อีก 1 ตำบล รวมทั้งสิ้น 5 ตำบล ได้แก่ 1. ตำบลกะทูน มี 8 หมู่บ้าน หมู่ที่ 6 และ หมู่ที่ 8 เป็นหมู่บ้านแผ่นดินธรรม แผ่นดินทอง 

**ภูมิศาสตร์**
เทศบาลตำบลกะทูน ตั้งอยู่ทางทิศตะวันตกขอตัวเมืองนครศรีธรรมราช- ทิศเหนือ ติดต่อกับ  ตำบลเพิ่มพูนทรัพย์ อำเภอนาสาร จังหวัดสุราษฎร์ธานี- ทิศใต้ ติดต่อกับ ตำบลควนกลาง อำเภอพิปูน จังหวัดนครศรีธรรมราช- ทิศตะวันออก ติดต่อกับ ตำบลเขาพระ อำเภอพิปูน จังหวัดนครศรีธรรมราช- ทิศตะวันตก ติดต่อกับ ตำบลห้วยปริก อำเภอฉวาง จังหวัดนครศรีธรรมราช 

**สภาพทั่วไป**
มีลักษณะเป็นที่ราบเชิงเขาและที่ราบริมแม่น้ำ มีแม่น้ำสายหลัก คือ แม่น้ำตาปี คั้นระหว่างตำบลกะทูนและตำบลควนกลาง และมีลำคลอง 2 สาย คือ คลองกะทูน และคลองดินแดง ลักษณะอาการศเป็นแบบร้อนชื้น ลักษณะภูมิอากาศทั่วไป  ของตำบลกะทูน  อำเภอพิปูน จังหวัดนครศรีธรรมราช  มี  2 ฤดูกาล ฤดูร้อน 	ตั้งแต่เดือ กุมภาพันธ์  - เมษายน	มีอากาศค่อนข้างร้อนตลอดฤดูกาล  และอาจจะมีฝนตกบ้างเล็กน้อย ในช่วงเดือน ตุลาคม  ถึง มกราคม ได้รับอิทธิพลจากลมมรสุมตะวันออกเฉียงเหนือ ทำให้ฝนตกหนัก ทางฝั่งตะวันออก มีปริมาณฝนหนาแน่น

**การแบ่งพื้นที่**
เทศบาลตำบลกะทูนประกอบด้วย 8 ชุมชน ดังนี้- บ้านกะทูนเหนือ - บ้านนางเอื้อย - บ้านนายูง - บ้านปากจัง - บ้านห้วทรายขาว - บ้านกะทูนใต้ - บ้านห้วยกลาง- บ้านห้วยช่อง

**สถานศึกษา**
 โรงเรียนชุมชนวัดกะทูนเหนือมิตรภาพที่ 218- โรงเรียนวัดปากจัง- โรงเรียนวัดนางเอื้อย- โรงเรียนบ้านห้วยกลาง- ศูนย์พัฒนาเด็กเล็กเทศบาลตำบลพิปูน

**วัด**
 วัดโพธาราม- วัดห้วยกลาง- วัดนางเอื้อย- วัดศรีมาราม

**สถานีอนามัย**
 โรงพยาบาลส่งเสริมสุขภาพบ้านกะทูนเหนือ- สถานีอนามัยกะทูน- โรงพยาบาลส่งเสริมสุขภาพตำบลบ้านปากจัง

**สถานที่สำคัญ**
 อ่างเก็บน้ำคลองกะทูน - ป่าห้วยช่อง ปัจจุบันตั้งอยู่ในหมู่ที่ 3 และ 8 ตำบลกะทูน มีถนนลาดยางสาย 4224 ผ่าน เนื้อที่ประมาณ 8,381 ไร่- สวนเฉลิมพระเกียรติตำบลกะทูน

**อ้างอิง**

**แหล่งข้อมูลอื่น**
  เว็บไซต์เทศบาลตำบลกะทูน
กะทูน
กะทูน
แร้งโลกใหม่

แร้งโลกใหม่ (New world vulture) เป็นวงศ์ของนกล่าเหยื่อขนาดใหญ่ ในวงศ์ Cathartidae 
โดยนกในวงศ์นี้จะพบแพร่กระจายพันธุ์เฉพาะซีกโลกที่เรียกว่า "โลกใหม่" เท่านั้น คือ ทวีปอเมริกา ทั้ง อเมริกาเหนือ, อเมริกากลาง และอเมริกาใต้
แร้งโลกใหม่ เป็นนกที่กินซากสัตว์เป็นอาหารเช่นเดียวกับแร้งโลกเก่า (Aegypiinae) ที่พบในทวีปเอเชีย, แอฟริกา และบางส่วนของยุโรป แต่ทว่ามีลักษณะหลายประการที่แตกต่างกัน คือ แร้งโลกใหม่ในหลายชนิดจะหาอาหารด้วยการใช้ประสาทการดมกลิ่นแทนที่จะการมองเห็น เช่นเดียวกับแร้งโลก หรือนกล่าเหยื่อจำพวกอื่น ๆ และทำให้การจัดอันดับของแร้งโลกใหม่นั้นไม่มีข้อยุติ โดยบางข้อมูลจะจัดให้อยู่ในอันดับ Accipitriformes เช่นเดียวกับนกล่าเหยื่อจำพวกอื่น แต่ในบางข้อมูลก็จัดให้อยู่ในอันดับ Ciconiiformes อันเป็นอันดับเดียวกับพวกนกกระสา โดยเชื่อว่ามีวิวัฒนาการมาจากนกกระสา หรือกระทั่งอยู่ในอันดับ Cathartiformes ซึ่งเป็นอันดับของตนเองไปเลยก็มีHackett et al 20082010 Hackett et al 2008

**การจำแนก**
สกุล Coragyps
**แร้งดำ Coragyps atratus พบในอเมริกาใต้และตอนเหนือของสหรัฐอเมริกา
*สกุล Cathartes
**แร้งไก่งวง Cathartes aura พบตลอดในสหรัฐอเมริกาและตอนใต้ของแคนาดา
**แร้งหัวเหลืองเล็ก Cathartes burrovianus พบในอเมริกาใต้และตอนเหนือของเม็กซิโก
**แร้งหัวเหลืองใหญ่ Cathartes melambrotus พบในลุ่มแม่น้ำอเมซอนในเขตร้อนของอเมริกาใต้
*สกุล Gymnogyps
**แร้งคอนดอร์แคลิฟอร์เนีย Gymnogyps californianus พบในแคลิฟอร์เนีย (ในอดีตพบได้ทั่วไปในภูเขาของภาคตะวันตกเฉียงเหนือของสหรัฐอเมริกา) (2009a)
*สกุล Vultur
**แร้งคอนดอร์แอนดีน Vultur gryphus พบในเทือกเขาแอนดีส (2009)
*สกุล Sarcoramphus
**ราชาแร้ง Sarcoramphus papa พบตั้งแต่ตอนใต้ของเม็กซิโกจนถึงตอนเหนือของอาร์เจนตินา

**ที่สูญพันธุ์ไปแล้ว**
 Diatropornis ("แร้งยุโรป") อีโอซีนตอนปลาย/โอลิโกซีนตอนต้น – โอลิโกซีนตอนกลางของฝรั่งเศส - Phasmagyps โคโดเนียนของโคโรราโด- Cathartidae gen. et sp. indet. (โอลิโกซีนตอนปลายของมองโกเลีย)- Brasilogyps โอลิโกซีนตอนปลาย – ตอนต้นไมโอซีนของบราซิล- Hadrogyps ("แร้งแคระอเมริกัน") ตอนกลางไมโอซีนแห่งภาคตะวันตกเฉียงใต้ของอเมริกาเหนือ- Cathartidae gen. et sp. indet. ไมโอซีนตอนปลาย/ตอนต้นไพลโอซีนของลีครีกไมล์, สหรัฐอเมริกา- Pliogyps ("แร้งไมโอซีน") ไมโอซีนตอนปลาย – ไพลโอซีนตอนปลายของภาคใต้อเมริกาเหนือ- Perugyps ("แร้งเปรูเวียน)" พิสโกไมโอซีนตอนปลาย/ไพลโอซีนตอนต้นแห่งภาคกลางตอนใต้ของเปรู- Dryornis ("แร้งอาร์เจนติเนียน") ไพลโอซีนตอนต้น – ตอนปลายของอาร์เจนตินา; เป็นไปได้ว่าปัจจุบัน คือ สกุล Vultur- Cathartidae gen. et sp. indet. ไพลโอซีนตอนกลางของอาร์เจนตินา- Aizenogyps ("แร้งอเมริกาใต้") ไพลโอซีนตอนปลายของภาคตะวันออกเฉียงใต้ของอเมริกาเหนือ- Breagyps  ("แร้งขายาว)" ไพลโอซีนตอนปลายของภาคตะวันตกเฉียงใต้ของอเมริกาเหนือ- Geronogyps เพลสโตซีนตอนปลายของอาร์เจนตินาและเปรู- Gymnogyps varonai ควอเตอนารีตอนปลายของคิวบา - Wingegyps ("แร้งอเมโซเนีย") เพลสโตซีนตอนปลายของบราซิล  - Cathartidae gen. et sp. indet. (คิวบา)

**อ้างอิง**

**แหล่งข้อมูลอื่น==
ศรายุทธ ชะนะกุล

ศรายุทธ ชะนะกุล (9 กันยายน พ.ศ. 2490 – 31 สิงหาคม พ.ศ. 2524) อดีตสมาชิกสภาผู้แทนราษฎรจังหวัดชัยนาท 2 สมัย

**ประวัติ**
ศรายุทธ เกิดเมื่อวันที่ 9 กันยายน พ.ศ. 2490 สำเร็จการศึกษาระดับมัธยมศึกษาปีที่ 5 สมรสกับ ร้อยเอก ทันตแพทย์หญิง ศิริยา ชะนะกุล มีบุตร-ธิดา 4 คน เป็นหญิง 3 คน ชาย 1 คน
ศรายุทธ ถึงแก่อนิจกรรมจากการถูกลอบยิงด้วยอาวุธสงครามที่รถยนต์ส่วนตัวพร้อมกับภรรยาที่นั่งมาด้วยกัน ที่บริเวณปากซอยพิชิต ถนนเจริญกรุง ระหว่างสี่แยกถนนอุณากรรณและสี่แยกสามยอด เมื่อวันที่ 31 สิงหาคม พ.ศ. 2524  สิริอายุ 33 ปี

**งานการเมือง**
ศรายุทธ ได้รับเลือกตั้งสมาชิกสภาผู้แทนราษฎรจังหวัดชัยนาท ในการเลือกตั้ง พ.ศ. 2519 และได้รับเลือกติดต่อกัน จนถึง พ.ศ. 2522 รวม 2 สมัย

**สมาชิกสภาผู้แทนราษฎร**
ศรายุทธ ชะนะกุล ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดชัยนาท สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดชัยนาท สังกัดพรรคกิจสังคม

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดชัยนาท
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดชัยนาท
หมวดหมู่:พรรคสันติชน
หมวดหมู่:พรรคกิจสังคม
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:เสียชีวิตจากอาวุธปืน
หมวดหมู่:นักการเมืองไทยที่ถูกลอบสังหาร
พระเจ้าชุนแห่งโชซ็อนโบราณ

พระเจ้าชุน หรือ พระนามเดิมคือ สมเด็จพระราชา ชุน ว็อนด็อก ชีแม อินย็อน ซ็องฮเย คังมิน ท็อกซู แห่งโชซ็อนโบราณ เป็นพระราชโอรสใน พระเจ้าทันกุน วังกย็อม พระราชสมภพแต่ สมเด็จพระราชินี ฮเยอึย ตระกูล ซ็อง แห่ง นัมซาน (ภายหลังถูกสถาปนาเป็น พระนาง โซว็อน พระราชมารดา) พระเจ้าชุนเสด็จสวรรคตกลางสมรภูมิที่ เมืองซองซอง เพราะทรงถูกเหล่าทหารแห่งพระเจ้าวีมัน แห่งราชวงศ์วีมันโจซอนทำร้าย จนสวรรคตขณะมีพระชนมายุ 38 พรรษา ทำให้ราชวงศ์โชซ็อนโบราณล่มสลายตลอดกาล

**พระราชวงศ์ == - พระราชบิดา : สมเด็จพระราชา ทันกุน วังกย็อม- พระราชมารดา : สมเด็จพระราชินี ฮเยอึย ตระกูลซ็อง แห่ง นัมซาน(ภายหลังถูกสถาปนาเป็น พระนาง โซว็อน พระราชชนนี)

**พระสนม**
# พระสนมว็อนบิน ตระกูลอินแห่งโชเย
# พระสนมอินบิน ตระกูลโซแห่งนัมช็อน

**พระราชโอรส-ธิดา**
 พระราชบุตร องค์ชาย ซู มกุฎราชกุมารแห่งโชซ็อนโบราณ พระราชสมภพแต่ พระสนมว็อนบิน ตระกูลอินแห่งโชเย- พระราชธิดา องค์หญิง เซซ็อง ประสูติจาก  พระสนมอินบิน ตระกูลโซแห่งนัมช็อน
หมวดหมู่:พระมหากษัตริย์เกาหลี
ซอ อิน-กุก

ซอ อิน-กุก (Seo In-guk; เกิด 23 ตุลาคม ค.ศ. 1987) เป็นนักร้อง นักแต่งเพลง และนักแสดงชาวเกาหลีใต้ เขาเริ่มต้นอาชีพการร้องเพลงหลังจากชนะรายการเรียลลิตี้โชว์ความสามารถ Superstar K ในปี 2009 และประสบความสำเร็จด้านการแสดงในเรื่อง ย้อนรอยรัก 1997 (2012) ตั้งแต่นั้นเป็นต้นมาเขาได้แสดงในละครโทรทัศน์เรื่อง ไฮสกูลคิงออฟแซฟวี (2014), อัจฉริยะพลิกปมปริศนา (2015), สควอด 38 (2016), ชอปปิง คิง หลุย (2016), เดอะสไมล์แฮสเลฟท์ยัวร์อายส์ (2018), รักร้ายๆของนายหายนะ (2021) และ คาเฟ่ลับจับผู้ร้าย (2022).

**ประวัติ**
ซอ อิน กุก เกิดในอุลซัน มาจากครอบครัวที่ยากจนที่เก็บขยะรีไซเคิลขาย อินกุกเริ่มต้นความฝันการเป็นนักร้อง ตั้งแต่อายุ10 ปี หลังที่เขาได้ฟังเพลงของ คิม จ็อง มิน ทำให้ได้เกิดแรงบันดาลใจ ที่ได้มาเป็นนักร้อง

**อาชีพ**

**2012 เรื่องของละคร และ Reply 1997**
อินกุก ได้เป็นส่วนหนึ่งของละคร พื้นบ้าน jukebox musical Gwanghwamun Love Song จากเขาก็ได้มีส่วนหนึ่งการแสดงส่วนหนึ่งบนหน้าจอการสนับสนุนของเคบีเอสในเรื่องรักเธอไม่รู้ลืมหลังจากนั้นอาชีพในญี่ปุ่นของเขาก็เซ็นสัญญากับต้นสังกัดที่ประเทศญี่ปุ่น และเรื่องของละครย้อนรอยรัก 1997 เป็นละครที่ฮิตมาก แนวละครยุคปี 80-90 เป็นความรักที่เพื่อนไม่สามารถสมหวังในความรักได้พร้อมทั้งได้รางวัล และก็ได้กระแสตอบรับจากนักวิจารณ์ และเรื่องนี้เขาแสดงร่วมกับช็อง อึน-จี

**ผลงานการแสดง**

**ภาพยนตร์**

**ละคร**

**มิวสิกวิดีโอ**

**ละครเพลง**

**ผลงานเพลง**

**รางวัลและการเสนอชื่อ**

**อ้างอิง**

**แหล่งข้อมูลอื่น**
 http://www.seoinguk.co.kr/ date=2015-07-12 - http://www.seoinguk.jp/ date=2019-10-16 - sigstyle1023- sigstyle- sigstyle1023-  Seo In-gukfix-attempted=yes  at Cyworld-  Seo In-guk date=2014-12-21  at Jellyfish Entertainment- Seo_In-guk- 5364609
หมวดหมู่:บุคคลจากอุลซัน
หมวดหมู่:นักร้องเคป็อป
หมวดหมู่:นายแบบเกาหลีใต้
หมวดหมู่:นักแสดงเกาหลีใต้
หมวดหมู่:ไอดอลชายชาวเกาหลีใต้
หมวดหมู่:นักร้องเกาหลีใต้
หมวดหมู่:ศิลปินสังกัดเจลลีฟิชเอนเตอร์เทนเมนต์
หมวดหมู่:ผู้ชนะมามาอะวอดส์
หมวดหมู่:ผู้ชนะเมลอนมิวสิกอะวอดส์
ทศพล สังขทรัพย์

ทศพล สังขทรัพย์ (เกิด 11 มกราคม พ.ศ. 2499) อดีตสมาชิกสภาผู้แทนราษฎรจังหวัดเลย 7 สมัย

**ประวัติ**
นายทศพล สังขทรัพย์ เกิดเมื่อวันที่ 11 มกราคม พ.ศ. 2499 เป็นบุตรของพันตำรวจเอกกฤช สังขทรัพย์ และ นางสมบูรณ์ สังขทรัพย์ สำเร็จการศึกษาระดับปริญญาตรี ศิลปศาสตรบัณฑิต สาขาการจัดการทั่วไป  จาก สถาบันราชภัฏเพชรบุรีวิทยาลงกรณ์ สมรสกับนางพัฒนา สังขทรัพย์ อดีตสมาชิกสภาผู้แทนราษฎรจังหวัดเลย มีบุตรชาย 2 คน

**งานการเมือง**
ทศพล เคยทำงานเป็นพนักงานการไฟฟ้าส่วนภูมิภาค ก่อนที่จะลงสมัครรับเลือกตั้งสมาชิกสภาผู้แทนราษฎรจังหวัดเลยครั้งแรก ใน พ.ศ. 2524 สังกัดพรรคชาติไทย แทนบิดา ที่เสียชีวิตจากเหตุเฮลิคอปเตอร์เบลล์ตกที่จังหวัดเชียงใหม่ พ.ศ. 2524 ซึ่งได้รับเลือกตั้งในครั้งดังกล่าว และได้รับเลือกเรื่อยมาจนถึง พ.ศ. 2548 รวม 7 สมัย  
พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคไทยรักไทย
ในปี พ.ศ. 2555 ทศพลได้สมัครเข้าร่วมงานกับพรรคภูมิใจไทย ซึ่งภรรยาของเขาได้เข้าร่วมงานกับพรรคภูมิใจไทยไปก่อนหน้านั้น และเขาลงสมัครรับเลือกตั้ง ส.ส.เลย ในการเลือกตั้ง พ.ศ. 2562 แต่ไม่ได้รับเลือกตั้ง

**สมาชิกสภาผู้แทนราษฎร**
ทศพล สังขทรัพย์ ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2524 (เลือกตั้งซ่อม) จังหวัดเลย สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดเลย สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเลย สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดเลย สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดเลย สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเลย สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเลย สังกัดพรรคไทยรักไทย

**ด้านธุรกิจ**
ทศพล สังขทรัพย์ ทำธุรกิจโรงไฟฟ้าจากพลังงานขยะ ในชื่อบริษัท ภูมิพัฒนา จำกัด ซึ่งเปิดกิจการในปี 2557

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดเลย
หมวดหมู่:พนักงานรัฐวิสาหกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดเลย
หมวดหมู่:พรรคชาติไทย
หมวดหมู่:นักการเมืองพรรคไทยรักไทย
หมวดหมู่:พรรคภูมิใจไทย
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
บุญส่ง สมใจ

บุญส่ง สมใจ (11 กันยายน พ.ศ. 2472 – 3 กุมภาพันธ์ พ.ศ. 2557) อดีตรัฐมนตรีว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดปราจีนบุรี 9 สมัย

**ประวัติ**
บุญส่ง สมใจ เกิดเมื่อวันที่ 11 กันยายน พ.ศ. 2472 เป็นบุตรของนายสายหยุด กับ นางวิง สมใจ  สำเร็จการศึกษาชั้นมัธยมศึกษาตอนปลาย จาก โรงเรียนปราจิณราษฎรอำรุง  สมรสกับ นางยุพิน สมใจ มีธิดา 4 คน คือ นางกัญญา คูหาเปรมกิจ, ดร.เขมา สมใจ, นางปภาดา แก่นสาร และ นางพนารักษ์ ทั่งทอง

**งานการเมือง**
บุญส่ง เคยดำรงตำแหน่งเป็นนายกเทศมนตรีเทศบาลเมืองปราจีนบุรี  ต่อมาได้รับเลือกตั้งเป็นสมาชิกสภาผู้แทนราษฎรจังหวัดปราจีนบุรี ครั้งแรก ในการเลือกตั้ง พ.ศ. 2512 และได้รับเลือกเรื่อยมา จนถึง พ.ศ. 2538 รวม 9 สมัย 
บุญส่ง ได้รับแต่งตั้งเป็นเลขานุการรัฐมนตรีว่าการกระทรวงเกษตรและสหกรณ์ (ทวิช กลิ่นประทม) ในปี พ.ศ. 2518 และได้รับโปรดเกล้าฯ แต่งตั้งให้เป็น รัฐมนตรีช่วยว่าการกระทรวงเกษตรและสหกรณ์ เมื่อ พ.ศ. 2519 ในรัฐบาลหม่อมราชวงศ์คึกฤทธิ์ ปราโมช (ครม.36)

**สมาชิกสภาผู้แทนราษฎร**
บุญส่ง สมใจ ได้รับการเลือกตั้งเป็นสมาชิกสภาผู้แทนราษฎรมาแล้ว 9 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดปราจีนบุรี สังกัดพรรคสหประชาไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดปราจีนบุรี สังกัดพรรคธรรมสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดปราจีนบุรี สังกัดพรรคธรรมสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดปราจีนบุรี สังกัดพรรคสยามประชาธิปไตย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดปราจีนบุรี สังกัดพรรคสหประชาธิปไตย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดปราจีนบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดปราจีนบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดปราจีนบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดปราจีนบุรี สังกัดพรรคชาติไทย

**ถึงแก่อนิจกรรม**
บุญส่ง สมใจ ถึงแก่อนิจกรรมเมื่อวันที่ 3 กุมภาพันธ์ พ.ศ. 2557

**เครื่องราชอิสริยาภรณ์**


**อ้างอิง**
หมวดหมู่:บุคคลจากอำเภอเมืองปราจีนบุรี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดปราจีนบุรี
หมวดหมู่:นายกเทศมนตรีในจังหวัดปราจีนบุรี
หมวดหมู่:พรรคสหประชาไทย
หมวดหมู่:พรรคธรรมสังคม
หมวดหมู่:พรรคสหประชาธิปไตย
หมวดหมู่:พรรคชาติไทย
หมวดหมู่:พรรคความหวังใหม่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เจ2 ลีก

โลโก้ดั้งเดิม
โลโก้ที่ใช้ระหว่างปี 2015-2018
เจ2 ลีก (J2 Rīgu ทับศัพท์จาก J2-League) เป็นลีกดิวิชัน 2 ของลีกฟุตบอลอาชีพญี่ปุ่น () โดยลีกระดับที่ 1 คือ เจ1 ลีก

**ฤดูกาล 2024**
พื้นหลังสีเทา หมายถึง ตกชั้นมาจากเจลีก ดิวิชัน 1
*พื้นหลังสีชมพู หมายถึง เลื่อนชั้นขึ้นมาจากเจลีก ดิวิชัน 3

**ทีมที่ชนะเลิศ**

**ดูเพิ่ม**
 เจลีก- เจ1 ลีก- เจ3 ลีก

**อ้างอิง**

**แหล่งข้อมูลอื่น**
 www.jleague.jp/en

หมวดหมู่:เจลีก
หมวดหมู่:ลีกกีฬาในประเทศญี่ปุ่น
หมวดหมู่:ลีกกีฬาอาชีพในประเทศญี่ปุ่น
หมวดหมู่:ฟุตบอลในประเทศญี่ปุ่น
หมวดหมู่:ฟุตบอลลีกระดับสอง
ท่าอากาศยานอุดมไซ

ท่าอากาศยานอุดมไซ เป็นท่าอากาศยานในเมืองไซ ประเทศลาว VLOS

**รายชื่อสายการบิน**
อุดมไซ
หมวดหมู่:แขวงอุดมไซ
อากิระ นิชิโนะ

อากิระ นิชิโนะ (Nishino Akira; เกิด 7 เมษายน ค.ศ. 1955) เป็นอดีตนักฟุตบอลและผู้จัดการทีมชาวญี่ปุ่น และเป็นอดีตหัวหน้าผู้ฝึกสอนของทีมฟุตบอลทีมชาติไทยทั้งชุดใหญ่และรุ่นอายุไม่เกิน 23 ปี ก่อนหน้านี้นิชิโนะก็เคยเป็นผู้จัดการทีมฟุตบอลให้กับสโมสรวิสเซล โคเบะ เคยเป็นโค้ชให้กับทีมชาติญี่ปุ่นเข้าแข่งขันโอลิมปิกฤดูร้อน 1996 นิชิโนะเป็นโค้ชคนแรกที่สร้างประวัติศาสตร์พากัมบะ โอซากะคว้าแชมป์ 4 รายการ คือ แชมป์เอเอฟซี แชมเปียนส์ลีก ในปี 2008 ครองถ้วยจักรพรรดิสองสมัยในปี 2008 และ 2009 แชมป์เจลีกในปี 2005 และแชมป์เจลีกคัพสองครั้งในปี 1999 และ 2007

**เกียรติประวัติ**

**ผู้จัดการ**
คาชิวะ เรย์โซล
*เจลีก คัพ: 1999
กัมบะ โอซากะ
*เจลีก ดิวิชัน 1: 2005
*ถ้วยจักรพรรดิ: 2008, 2009
*เจลีก คัพ: 2007
*เจแปนนิส ซูเปอร์คัพ: 2007
*เอเอฟซีแชมเปียนส์ลีก: 2008

**แหล่งข้อมูลอื่น**
  ข้อมูลใน national-football-teams.com
หมวดหมู่:นักฟุตบอลชาวญี่ปุ่น
หมวดหมู่:ผู้จัดการทีมฟุตบอลชาวญี่ปุ่น
หมวดหมู่:ผู้เล่นคาชิวะ เรย์โซล
หมวดหมู่:ผู้จัดการทีมคาชิวะ เรย์โซล
หมวดหมู่:ผู้จัดการทีมกัมบะ โอซากะ
หมวดหมู่:ผู้จัดการทีมวิสเซล โคเบะ
หมวดหมู่:ผู้จัดการทีมนาโงยะ แกรมปัส
หมวดหมู่:ผู้จัดการทีมฟุตบอลทีมชาติญี่ปุ่น
หมวดหมู่:ผู้จัดการทีมฟุตบอลทีมชาติไทย
หมวดหมู่:ผู้จัดการทีมฟุตบอลในฟุตบอลโลก 2018
หมวดหมู่:กองกลางฟุตบอล
หมวดหมู่:บุคคลจากไซตามะ
หมวดหมู่:ชาวญี่ปุ่นในประเทศไทย
สากล ม่วงศิริ

สากล ม่วงศิริ (เกิด 16 พฤษภาคม พ.ศ. 2514) เป็นนักการเมืองชาวไทย อดีตผู้ช่วยรัฐมนตรีประจํากระทรวงพัฒนาสังคมและความมั่นคงของมนุษย์ ในรัฐบาลพลเอก ประยุทธ์ จันทร์โอชา อดีตสมาชิกสภาผู้แทนราษฎรกรุงเทพมหานคร 4 สมัย ปัจจุบันสังกัดพรรคเพื่อไทย

**ประวัติ**
สากล เกิดเมื่อวันที่ 16 พฤษภาคม พ.ศ. 2514 เป็นบุตรของนายประเสริฐ นางรัตนา ม่วงศิริ เป็นน้องชายพลตำรวจตรี สามารถ ม่วงศิริ 
สำเร็จการศึกษานิติศาสตรบัณฑิต จากมหาวิทยาลัยกรุงเทพ ศิลปศาสตรมหาบัณฑิต สาขารัฐศาสตร์ จากมหาวิทยาลัยรามคำแหง

**งานการเมือง**
สากล ลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2544 สังกัดพรรคไทยรักไทย ซึ่งได้รับเลือกตั้งในครั้งดังกล่าว และได้รับเลือกติดต่อกันมาจนถึง พ.ศ. 2554 รวม 4 สมัย
ในการเลือกตั้งสมาชิกสภาผู้แทนราษฎรเป็นการทั่วไป พ.ศ. 2562 และพ.ศ. 2566 ลงสมัครรับเลือกตั้งสังกัดพรรคประชาธิปัตย์ แต่ไม่ได้รับเลือก 

**สมาชิกสภาผู้แทนราษฎร**
สากล ม่วงศิริ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กรุงเทพมหานคร สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กรุงเทพมหานคร สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กรุงเทพมหานคร สังกัดพรรคพลังประชาชน → พรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กรุงเทพมหานคร สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดธนบุรี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะนิติศาสตร์ มหาวิทยาลัยกรุงเทพ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เอื้อน ณ สงขลา

เอื้อน ณ สงขลา  (16 เมษายน พ.ศ. 2446 — 26 มีนาคม พ.ศ. 2501) อดีตสมาชิกสภาผู้แทนราษฎรจังหวัดสงขลา 1 สมัย

**ประวัติ**
นายเอื้อน ณ สงขลา เกิดเมื่อวันที่ 16 เมษายน พ.ศ. 2446 เป็นบุตรของหลวงอุดมภักดี (ทับ ณ สงขลา) กับ นางเยื้อน ณ สงขลา สำเร็จการศึกษาชั้นมัธยมศึกษาปีที่ 8 จากโรงเรียนกรุงเทพคริสเตียนวิทยาลัย ต่อมาได้เข้าศึกษาที่โรงเรียนนายร้อยทหารบก และ ศึกษาต่อจนจบระดับปริญญาตรี ธรรมศาสตร์บัณฑิต จากมหาวิทยาลัยธรรมศาสตร์และการเมือง 
เอื้อน สมรสกับนางชิต ณ สงขลา มีบุตร-ธิดา 4 คน โดยบุตรคนที่สาม ซึ่งเป็นบุตรชายคนเดียว คือ นายจุมพล ณ สงขลา อดีตตุลาการศาลรัฐธรรมนูญ
เอื้อน เสียชีวิตด้วยโรคมะเร็งตับ เมื่อวันที่ 26 มีนาคม พ.ศ. 2501 สิริอายุรวม 54 ปี

**การทำงาน**
เอื้อน รับราชการในสังกัดราชบัณฑิตสภา เมื่อ พ.ศ. 2470 ถึง พ.ศ. 2477 จากนั้นจึงย้ายมาสังกัดในกรมเกษตรและการประมง ใน พ.ศ. 2478 ถึง พ.ศ. 2480 ก่อนที่จะลาออกจากราชการเพื่อไปลงสมัครเป็นสมาชิกสภาผู้แทนราษฎร ในปีเดียวกัน
เมื่อพ้นสภาพจากการเป็น ส.ส. แล้ว จึงกลับเข้ารับราชการอีกครั้ง ตั้งแต่ พ.ศ. 2482 เป็นต้นมา โดยมาสังกัดกรมสหกรณ์ จนถึงวาระสุดท้ายของชีวิต

**งานการเมือง**
เอื้อน ลงสมัครรับเลือกตั้งสมาชิกสภาผู้แทนราษฎรใน พ.ศ. 2480 ซึ่งได้รับเลือกตั้งในครั้งแรก และครั้งเดียว

**สมาชิกสภาผู้แทนราษฎร**
เอื้อน ณ สงขลา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 จังหวัดสงขลา

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองสงขลา
หมวดหมู่:สกุล ณ สงขลา
หมวดหมู่:ทหารบกชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ จ.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:เสียชีวิตจากมะเร็งตับ
เทศบาลตำบลนาดี

เทศบาลตำบลนาดี อาจหมายถึง- เทศบาลตำบลนาดี ในเขตอำเภอนาดี จังหวัดปราจีนบุรี- เทศบาลตำบลนาดี ในเขตอำเภอเมืองสมุทรสาคร จังหวัดสมุทรสาคร- เทศบาลตำบลนาดี ในเขตอำเภอสุวรรณคูหา จังหวัดหนองบัวลำภู- เทศบาลตำบลนาดี ในเขตอำเภอหนองแสง จังหวัดอุดรธานี
นาดี
กล่อม สระโพธิกุล

นายกล่อม สระโพธิกุล  (??? - 8 ธันวาคม พ.ศ. 2480) อดีตสมาชิกสภาผู้แทนราษฎรจังหวัดสงขลา 1 สมัย 

**ประวัติ**
กล่อม สระโพธิกุล เสียชีวิต ณ โรงแรมแห่งหนึ่ง บริเวณย่านหัวลำโพง เมื่อวันที่ 8 ธันวาคม พ.ศ. 2480 

**งานการเมือง**
กล่อม ลงเลือกตั้งสมาชิกสภาผู้แทนราษฎรครั้งแรกใน พ.ศ. 2480 และได้รับเลือกตั้งในครั้งแรก และครั้งเดียว

**สมาชิกสภาผู้แทนราษฎร**
กล่อม สระโพธิกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 จังหวัดสงขลา

**อ้างอิง**
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสงขลา
นิสสัย โรจนะหัสดิน

นายนิสสัย โรจนะหัสดิน  (7 กรกฎาคม พ.ศ. 2449 - 30 ตุลาคม พ.ศ. 2530) อดีตสมาชิกสภาผู้แทนราษฎรจังหวัดสงขลา 1 สมัย

**ประวัติ**
นายนิสสัย โรจนะหัสดิน เป็นบุตรของ หลวงมหานุภาพปราบสงคราม (ผ่อง โรจนะหัสดิน) กับ นางจิ๋ว โรจนะหัสดิน สมรสกับ นางปทุม ณ สงขลา, นางเพลินพิศ มานิตกุล,  นางวิลาส จันทพันธุ์, และ นางปราณี ศรีทองเชื้อ มีบุตร-ธิดา รวม 10 คน 

**งานการเมือง**
นิสสัย ลงเลือกตั้งสมาชิกสภาผู้แทนราษฎรครั้งแรกใน พ.ศ. 2489 และได้รับเลือกตั้งในครั้งแรก และครั้งเดียว

**สมาชิกสภาผู้แทนราษฎร**
นิสสัย โรจนะหัสดิน ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 จังหวัดสงขลา สังกัดพรรคอิสระ (พ.ศ. 2488)

**อ้างอิง**
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสงขลา
ผัง จี๋ (ราชวงศ์ซ่ง)

ผัง จี๋ (p=Páng Jí; เกิด ค.ศ. 988 เฉิงอู่; ตาย ค.ศ. 1063 ไคเฟิง) เป็นข้าราชการชาวจีนในราชวงศ์ซ่งเหนือ ดำรงตำแหน่งอัครมหาเสนาบดี ตั้งแต่ ค.ศ. 1051 ถึง ค.ศ. 1053 ตรงกับรัชสมัยพระเจ้าเหรินจง

**ในประวัติศาสตร์**
ผัง จี๋ เกิดในครอบครัวข้าราชการ สอบเป็นบัณฑิตชั้นหนึ่งได้ใน ค.ศ. 1015 เวลานั้น อาณาจักรเซี่ยตะวันตกเข้าชิงเมืองหลายเมืองจากแผ่นดินซ่ง ผัง จี๋ ได้รับแต่งตั้งให้เป็นเจ้าเมืองหยั่นโจว (Yanzhou) ซึ่งปัจจุบันอยู่ในมณฑลซานซี ผัง จี๋ สร้างชื่อเสียงจากการอบรมบ่มเพาะวินัยในกองทัพ และลงโทษผู้ละเมิดวินัยโดยไม่ไว้หน้า ครั้น ค.ศ. 1045 ผัง จี๋ ได้รับการเรียกตัวจากแนวหน้าเข้าสู่เมืองไคเฟิงซึ่งเป็นพระนครในขณะนั้นเพื่อดำรงตำแหน่งหลายตำแหน่ง จนได้เลื่อนเป็นอัครมหาเสนาบดีใน ค.ศ. 1051
ใน ค.ศ. 1053 หวงฝู่ ยวน (皇甫淵) ข้าราชการชั้นผู้น้อยในเมืองฉีโจว ซึ่งปัจจุบันอยู่ในเมืองจี๋หนาน ให้สินบนแก่จ้าว ชิงก้วง (趙清貺) หลานชายของผัง จี๋ เพื่อแลกกับตำแหน่ง ภายหลังมีการทอดบัตรสนเท่ห์ ผัง จี๋ จึงสั่งให้จับกุมหลานตนเองแล้วนำตัวมาชำระที่ศาลไคเฟิง ตุลาการศาลไคเฟิงพิพากษาเนรเทศจ้าว ชิงก้วง ไปชายแดน จ้าว ชิงก้วง ตายกลางทาง และหาน เจี้ยง (韓絳) หนึ่งในตุลาการศาลไคเฟิง ถวายฎีกากล่าวหาผัง จี๋ ว่า สั่งฆ่าตัดตอน ผัง จี๋ จึงหลุดจากตำแหน่งในพระนคร แล้วถูกย้ายไปประจำต่างเมือง ครั้น ค.ศ. 1060 พระเจ้าเหรินจงรับสั่งให้ผัง จี๋ กลับมาดำรงตำแหน่งในพระนคร แต่เวลานั้น ผัง จี๋ ชราเกินกว่าจะปฏิบัติราชการใด ๆ ได้อีก สามปีต่อมา ผัง จี๋ ถึงแก่อสัญกรรม

**ในตำนานและวรรณกรรม**
แม้ในประวัติศาสตร์ไม่ปรากฏว่า ผัง จี๋ เป็นขุนนางฉ้อฉล แต่ในตำนานและวรรณกรรมนั้น ผัง จี๋ กลายเป็นข้าราชการทุจริตสับปลับ คอยรังควานข้าราชการใจซื่อมือสะอาด เช่น เปา เจิ่ง (包拯), ตี๋ ชิง (狄青), และขุนศึกตระกูลหยาง
ในวรรณกรรมเรื่อง เจ็ดผู้กล้าห้าผู้ทรงธรรม (七俠五義) ผัง จี๋ ดำรงตำแหน่งราชครู (太師; Grand Tutor) ธิดาได้เป็นพระสนมพระเจ้าเหรินจง ผัง จี๋ จึงมีอิทธิพลมากในวงราชการ ผัง อฺวี้ (龐昱) บุตรชายผัง จี๋ ได้รับฐานันดรศักดิ์ "อันเล่อโหว" (安樂侯) และได้รับแต่งตั้งเป็นข้าหลวงไปรับมืออุทกภัยที่เมืองเฉินโจว ซึ่งปัจจุบันอยู่ในเมืองโจวโข่ว แต่ผัง อฺวี้ กลับคุกคามราษฎรและยักยอกทรัพย์สินราชการ พระเจ้าเหรินจงจึงโปรดให้เปา เจิ่ง ไปตรวจสอบ เปา เจิ่ง ประหารชีวิตผัง อฺวี้ เป็นเหตุให้ผัง จี๋ โกรธเคืองและคอยกลั่นแกล้งเปา เจิ่ง เสมอมา

**อ้างอิง**
  Toktoghan et al., History of Song, vol. 311 (Pang Ji).
หมวดหมู่:ขุนนางสมัยราชวงศ์ซ่ง
หมวดหมู่:เปาบุ้นจิ้น
หมวดหมู่:เจ็ดผู้กล้าห้าผู้ทรงธรรม
หมวดหมู่:อัครมหาเสนาบดีราชวงศ์ซ่ง
เทศบาลตำบลสวนหลวง

เทศบาลตำบลสวนหลวง อาจหมายถึง- เทศบาลตำบลสวนหลวง ในเขตอำเภออัมพวา จังหวัดสมุทรสงคราม- เทศบาลตำบลสวนหลวง ในเขตอำเภอกระทุ่มแบน จังหวัดสมุทรสาคร
สวนหลวง
ท่าอากาศยานหลวงน้ำทา

ท่าอากาศยานหลวงน้ำทา VLLN เป็นท่าอากาศยานในประเทศลาว ตั้งอยู่ 6 กิโลเมตรทางใต้ของเมืองหลวงน้ำทา
ท่าอากาศยานถูกปิดลงระหว่างปี 2006 และ 2008 สำหรับการปรับปรุงที่ยื่นออกมาจากรันเวย์ 1,200 เมตรถึง 1,600 เมตรที่ช่วยให้เครื่องบินขนาดใหญ่เช่น  เอทีอาร์ 72 ที่จะใช้สนามบินและสร้างใหม่ 700 ตร.ม. อาคารผู้โดยสาร

**สายการบินและสถานที่ท่องเที่ยว**

**อ้างอิง**

**การเชื่อมโยงภายนอก**
VLLN- Airport information at Great Circle Mapper
หลวงน้ำทา
ท่าอากาศยาน
นกทึดทือ

นกทึดทือ หรือ นกถึดทือ หรือ นกพิทิด ในภาษาใต้ (Fish owls) เป็นสกุลของนกล่าเหยื่อจำพวกหนึ่ง ในวงศ์นกเค้าแมว (Strigidae) จัดอยู่ในสกุล  Ketupa (แต่จากการวิเคราะห์ทางพันธุกรรมแล้วพบว่าควรจะจัดให้อยู่ในสกุล Bubo หรือนกเค้าใหญ่ มากกว่า)
ลักษณะของนกทึดทือ เป็นนกฮูกหรือนกเค้าแมวขนาดกลางถึงขนาดใหญ่ มีลำตัวสีนํ้าตาล มีลายกระสีขาว ลำตัวด้านบนและปีกสีเข้มกว่าด้านท้อง ขนคิ้วยาว เห็นได้ชัด ตาสีเหลือง หน้าแข้งไม่มีขน หากินในเวลากลางคืน
การที่ได้ชื่อว่า "ทึดทือ" นั้น มาจากเสียงร้อง ที่เป็นเสียงต่ำทุ้ม โดยเฉพาะช่วงจับคู่ในฤดูหนาว ทั้งสองเพศจะร้องประสานเสียงกันให้ได้ยินบ่อย ๆ ยามพลบค่ำและรุ่งสาง จะอาศัยอยู่ในป่าใกล้แหล่งน้ำ เพราะจับสัตว์น้ำ เช่น ปลา, ปู, กุ้ง, กบ, เขียด กินเป็นอาหาร ทำรังและอาศัยบนต้นไม้ยืนต้น พบกระจายพันธุ์ทั่วไปในทวีปเอเชีย ในประเทศไทยพบ 2 ชนิด 

**การจำแนก**
Ketupa flavipes (Hodgson, 1836) 	 
*Ketupa ketupu (Horsfield, 1821) – นกทึดทือมลายู (พบในประเทศไทย)	 
*Ketupa zeylonensis (Gmelin, 1788) – นกทึดทือพันธุ์เหนือ (พบในประเทศไทย)

**อ้างอิง**

**แหล่งข้อมูลอื่น**
หมวดหมู่:วงศ์นกเค้าแมว
เจือ ศรียาภัย

รองอำมาตย์ตรีเจือ ศรียาภัย  (21 กรกฎาคม พ.ศ. 2443 - 12 มีนาคม พ.ศ. 2514) อดีตสมาชิกสภาผู้แทนราษฎรจังหวัดสงขลา 2 สมัย ได้รับแต่งตั้งเป็นสมาชิกสภาผู้แทนราษฎรคนแรกของจังหวัดสงลา เมื่อปี พ.ศ. 2476

**ประวัติ**
เจือ สมรสกับ นางผาด ศรียาภัย (สกุลเดิม:อิศรางกูร ณ อยุธยา) มีบุตรชาย คือ นายอาคม สายาคม

**การทำงาน**
เจือ เคยดำรงตำแหน่งเป็นกำนันตำบลจะโหนง

**งานการเมือง**
เจือ ได้รับเลือกตั้งสมาชิกสภาผู้แทนราษฎรครั้งแรกใน พ.ศ. 2476 และได้รับเลือกตั้งเรื่อยมา รวม 2 สมัย

**สมาชิกสภาผู้แทนราษฎร**
เจือ ศรียาภัย ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476 จังหวัดสงขลา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 (เลือกตั้งซ่อม) จังหวัดสงขลา

**อ้างอิง**
หมวดหมู่:บุคคลจากอำเภอจะนะ
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
ปัญญา ศรีปัญญา

ปัญญา ศรีปัญญา (เกิด 9 ธันวาคม พ.ศ. 2496) อดีตสมาชิกสภาผู้แทนราษฎรจังหวัดขอนแก่น

**ประวัติ**
ปัญญา เกิดเมื่อวันที่ 9 ธันวาคม พ.ศ. 2496 ที่อำเภอน้ำพอง จังหวัดขอนแก่น เป็นบุตรนายปรีชา นางเพ็ญศรี ศรีปัญญา 
สำเร็จการศึกษาระดับปริญญาตรี นิติศาสตรบัณฑิต คณะนิติศาสตร์ จากมหาวิทยาลัยรามคำแหง

**การทำงาน**
ปัญญา ศรีปัญญา มีอาชีพทนายความ ต่อมาได้รับเลือกตั้งเป็นสมาชิกสภาผู้แทนราษฎรจังหวัดขอนแก่น ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคชาติพัฒนา และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคนำไทย ของนายอำนวย วีรวรรณ ส.ส.ขอนแก่น ต่อมาในปี พ.ศ. 2539 เขาสอบตก โดยเสียที่นั่งให้กับผู้สมัครจากพรรคกิจสังคม ทั้ง 3 ที่นั่ง รวมถึงในปี พ.ศ. 2544 และ พ.ศ. 2548 อีกด้วย
ปัญญา ศรีปัญญา ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน ต่อมาเมื่อมีการยุบพรรคตามคำวินิจฉัยของศาลรัฐธรรมนูญ เขาพร้อมกับสมาชิกในกลุ่มเพื่อนเนวิน ได้ย้ายไปสังกัดพรรคภูมิใจไทย แต่ในการเลือกตั้ง พ.ศ. 2554 เขาก็สอบตกอีกครั้งหนึ่ง 
ต่อมาได้ย้ายมาสังกัดพรรคพลังประชารัฐ

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอน้ำพอง
หมวดหมู่:ทนายความชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดขอนแก่น
หมวดหมู่:นักการเมืองพรรคกิจสังคม
หมวดหมู่:พรรคชาติพัฒนา (พ.ศ. 2535)
หมวดหมู่:พรรคนำไทย
หมวดหมู่:พรรคความหวังใหม่
หมวดหมู่:พรรคมหาชน
หมวดหมู่:พรรคพลังประชาชน (พ.ศ. 2541)
หมวดหมู่:พรรคภูมิใจไทย
หมวดหมู่:พรรคพลังประชารัฐ
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
พระยาศรีธรรมราช (ทองคำ กาญจนโชติ)

มหาอำมาตย์ตรี พระยาศรีธรรมราช (ทองคำ กาญจนโชติ) (18 กันยายน พ.ศ. 2427 – 16 มกราคม พ.ศ. 2497) อดีตสมุหเทศาภิบาลมณฑลนครศรีธรรมราช อดีตกรรมการองคมนตรี และอดีตสมาชิกสภาผู้แทนราษฎรจังหวัดสงขลา 1 สมัย

**ประวัติ**
พระยาศรีธรรมราช (ทองคำ กาญจนโชติ) เกิดเมื่อวันที่ 18 กันยายน พ.ศ. 2427
พระยาศรีธรรมราช (ทองคำ กาญจนโชติ) เสียชีวิตเมื่อวันที่ 16 มกราคม พ.ศ. 2497 สิริอายุ 69 ปี

**การทำงาน**
พระยาศรีธรรมราช (ทองคำ กาญจนโชติ) เคยดำรงตำแหน่งเป็น สมุหเทศาภิบาลมณฑลนครศรีธรรมราช ในช่วง พ.ศ. 2470 ถึง พ.ศ. 2476

**งานการเมือง**
พระยาศรีธรรมราช (ทองคำ กาญจนโชติ) ลงเลือกตั้งสมาชิกสภาผู้แทนราษฎรครั้งแรกใน พ.ศ. 2481 และได้รับเลือกตั้งในครั้งแรก และครั้งเดียว
พระยาศรีธรรมราช (ทองคำ กาญจนโชติ) ได้รับโปรดเกล้าฯ แต่งตั้งให้เป็น รัฐมนตรีไม่ประจำกระทรวง เมื่อ พ.ศ. 2487 ในรัฐบาลพันตรีควง อภัยวงศ์ (ครม.11)

**สมาชิกสภาผู้แทนราษฎร**
พระยาศรีธรรมราช (ทองคำ กาญจนโชติ) ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2481 จังหวัดสงขลา

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอท่าเรือ
ศรีธรรมราช
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกกองเสือป่า
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ ต.ช.
แม่น้ำซาการ์ยา

แม่น้ำซาการ์ยา (Sakarya Irmağı) เป็นแม่น้ำสายยาวเป็นอันดับ 3 ของประเทศตุรกี ต้นน้ำอยู่ทางตะวันออกเฉียงเหนือของเมืองอาฟีโอน ไหลขึ้นไปทางเหนือ โดยอ้อมเป็นวงโค้งไปมาก่อนจะไหลลงทะเลดำ แม่น้ำมีความยาว 824 กม.
หมวดหมู่:แม่น้ำในประเทศตุรกี
เช็งจือ ลือประเสริฐ

เช็งจือ ลือประเสริฐ (13 กรกฎาคม พ.ศ. 2455 – 31 กรกฎาคม พ.ศ. 2522) อดีตสมาชิกสภาผู้แทนราษฎรจังหวัดสงขลา อดีตสมาชิกวุฒิสภา และอดีตนายกสมาคมประกันวินาศภัยไทย

**ประวัติ**
เช็งจือ ลือประเสริฐ เกิดเมื่อวันที่ 13 กรกฎาคม พ.ศ. 2455 ที่ตำบลท่าฉลอม อำเภอเมือง จังหวัดสมุทรสาคร เป็นบุตรของนายเทียม กับ นางเรียม ลือประเสริฐ มีพี่น้องร่วมบิดา-มารดา 5 คน สำเร็จการศึกษาจาก โรงเรียนพาณิชยการวัดสามพระยา (มหาวิทยาลัยเทคโนโลยีราชมงคลพระนคร วิทยาเขตพณิชยการพระนคร ในปัจจุบัน) จากนั้นก็เข้าศึกษาในหลักสูตรธรรมศาสตรบัณฑิต ที่ มหาวิทยาลัยธรรมศาสตร์และการเมือง แต่ไม่สำเร็จการศึกษา
เช็งจือ เสียชีวิตเมื่อวันที่ 31 กรกฎาคม พ.ศ. 2522 สิริอายุรวม 67 ปี

**การทำงาน**
เช็งจือ เริ่มทำงานด้วยการเป็นผู้จัดการที่ ธนาคารเอเชีย และ บริษัทประกันคุ้มภัย จำกัด สาขาหาดใหญ่ ต่อมา ก็ได้รับตำแหน่งเป็นกรรมการรองผู้จัดการใหญ่ และ กรรมการผู้จัดการใหญ่ ที่ ธนาคารกรุงศรีอยุธยา ตามลำดับ
นอกจากนี้ เช็งจือยังเคยดำรงตำแหน่ง นายกสมาคมประกันวินาศภัยไทย ในช่วง พ.ศ. 2513 - 14 และ พ.ศ. 2514 - 15 

**งานการเมือง**
เช็งจือ เข้าสู่วงการการเมืองด้วยการเป็นสมาชิกสภาเทศบาลตำบลหาดใหญ่ ในระหว่างการทำงานที่หาดใหญ่ ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกในเดือนสิงหาคม พ.ศ. 2489 ซึ่งเป็นการเลือกตั้งเพิ่มเติม และได้รับเลือกตั้งในครั้งแรก และครั้งเดียว

**สมาชิกสภาผู้แทนราษฎร**
เช็งจือ ลือประเสริฐ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 จังหวัดสงขลา สังกัดพรรคอิสระ (พ.ศ. 2488)

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองสมุทรสาคร
หมวดหมู่:ชาวไทยเชื้อสายจีน
หมวดหมู่:นักการธนาคารชาวไทย
หมวดหมู่:นักการเมืองจากจังหวัดสมุทรสาคร
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:สมาชิกวุฒิสภาไทยแบบแต่งตั้ง
หมวดหมู่:บุคคลจากมหาวิทยาลัยเทคโนโลยีราชมงคลพระนคร
หมวดหมู่:ผู้ได้รับเครื่องราชอิสริยาภรณ์ ต.ม.
ราฟาเอลา

ราฟาเอลา (Rafaela) เป็นเมืองในรัฐซานตาเฟ ประเทศอาร์เจนตินา เมืองมีประชากร 99,150 คน (ค.ศ. 2010) เมืองก่อตั้งในปี ค.ศ. 1881 เป็นเมืองอย่างเป็นทางการในปี ค.ศ. 1913 เมืองเติบโตร้อยละ 22.2 ระหว่างปี ค.ศ. 1991 ถึง 2001 และเพิ่มอีกร้อยละ 18.6 ในระหว่าง ค.ศ. 2001-2011
หมวดหมู่:เมืองในประเทศอาร์เจนตินา
แม่น้ำเนสทอส

แม่น้ำเนสทอส (Νέστος) หรือแม่น้ำเมสตา (Места) เป็นแม่น้ำในประเทศบัลแกเรีย และประเทศกรีซ ไหลจากบริเวณเทือกเขารีลา ทางตะวันตกเฉียงใต้ของประเทศบัลแกเรียไปทางตะวันออกเฉียงใต้ ผ่านประเทศกรีซ ลงสู่ทะเลอีเจียนทางเหนือ บริเวณตรงข้ามกับเกาะทาซอส (Thasos) แม่น้ำมีความยาว 230 กม. ไหลในประเทศบัลแกเรีย 126 กม. ส่วนที่เหลือไหลผ่านประเทศกรีซ 
เนสทอส
เนสทอส
ซิงกาวัง

ซิงกาวัง (Singkawang) เป็นนครในจังหวัดกาลีมันตันตะวันตก ตั้งอยู่บนเกาะบอร์เนียว ประเทศอินโดนีเซีย ตั้งอยู่ห่างจากเมืองหลวงของจังหวัด นครปนตียานัก ทางทิศเหนือราว 145 กิโลเมตร ชื่อของเมืองมาจากภาษาจีนแคะ ที่หมายถึง เมืองในหุบเขาใกล้ทะเลและปากแม่น้ำ
นครซิงกาวังจัดตั้งขึ้นเมื่อวันที่ 21 มิถุนายน ค.ศ. 2001 โดยแยกตัวจากอำเภอเบิงกายัง มีอาณาเขตทางทิศตะวันออกและทิศใต้ติดกับอำเภอเบิงกายัง ทิศตะวันตกติดกับทะเลจีนใต้ และทิศเหนือติดกับอำเภอซัมบัซ นครซิงกาวังมีขนาดพื้นที่ทั้งหมด 504 ตารางกิโลเมตร มีจำนวนประชากร 186,462 คนจากข้อมูลสำมะโน ค.ศ. 2010, 235,064 คนจากข้อมูลสำมะโน ค.ศ. 2020 และประมาณการอย่างเป็นทางการเมื่อกลางปี ค.ศ. 2023 อยู่ที่ 246,112 คน (ประกอบด้วยชาย 125,788 คนและหญิง 120,324 คน)

**ภูมิอากาศ**
ซิงกาวังมีภูมิอากาศแบบป่าดิบชื้น (Af) โดยมีฝนตกหนักถึงหนักมากตลอดทั้งปี

**ประชากรศาสตร์**
ประชากรส่วนใหญ่มีเชื้อสายจีน (ประมาณ 42% ของประชากรทั้งหมด) กลุ่มเชื้อสายจีนที่ใหญ่ที่สุดคือชาวฮากกา (คนในท้องถิ่นเรียกว่า "Hakka-nyin" ซึ่งพูดภาษาฮากกาในท้องถิ่น) กลุ่มเชื้อสายจีนที่สำคัญอีกกลุ่มหนึ่งคือชาวแต้จิ๋ว ส่วนที่เหลือเป็นชาวมาเลย์ ไดยัก ชวา และกลุ่มชาติพันธุ์อื่น ๆ จำนวนประชากรทั้งหมดอยู่ที่ 235,064 คนตามสำมะโนประชากร ค.ศ. 2020
การกระจายตัวของศาสนานั้นแทบจะเป็นไปตามการกระจายตัวของกลุ่มชาติพันธุ์ โดยกลุ่มที่ใหญ่ที่สุดคือศาสนาอิสลาม รองลงมาคือศาสนาพุทธ ศาสนาคริสต์นิกายโรมันคาทอลิก นิกายโปรเตสแตนต์ และลัทธิขงจื๊อ

**อ้างอิง**

**แหล่งข้อมูลอื่น**
 Singkawang- เว็บไซต์ทางการของนครซิงกาวัง id
หมวดหมู่:นครในประเทศอินโดนีเซีย
หมวดหมู่:จังหวัดกาลีมันตันตะวันตก
ซาโวนา

ซาโวนา (Savona) เป็นเมืองท่าทางทะเลและเทศบาลทางแคว้นตอนเหนือของประเทศอิตาลี ในแคว้นลีกูเรีย บนฝั่งทะเลเมดิเตอร์เรเนียน เมืองเคยเป็นหนึ่งในศูนย์กลางการผลิตเหล็กที่สำคัญของอิตาลี มีการผลิตเหล็กและเหล็กกล้า โรงหล่อ ผลิตเรือเดินสมุทร งานการรถไฟ ฯลฯ
ราวปี ค.ศ. 640 พวกลอมบาร์ดเข้าทำลาย ต่อมาในปี ค.ศ. 1528 ตกอยู่ภายใต้การปกครองของพวกเจนัว และอยู่ใต้การปกครองของฝรั่งเศสระหว่างปี ค.ศ. 1805-1815

**อ้างอิง**
หมวดหมู่:เมืองในแคว้นลีกูเรีย
เฉลิมชาติ การุญ

เฉลิมชาติ การุญ (เกิด 5 ธันวาคม พ.ศ. 2510) อดีตสมาชิกสภาผู้แทนราษฎรจังหวัดสกลนคร

**ประวัติ**
เฉลิมชาติ เกิดเมื่อวันที่ 5 ธันวาคม พ.ศ. 2510 สำเร็จการศึกษาระดับปริญญาโท วิศวกรรมศาสตร์ จากสถาบันเทคโนโลยีพระจอมเกล้าพระนครเหนือ และ Conflicting Management จาก Royal Roads University. British Columbia., Canada

**การทำงาน**
ก่อนเข้ามาทำงานด้านการเมือง เฉลิมชาติ ได้ผ่านงานด้านวิศวกรรม โดยเฉพาะด้านวิศวกรรมพลังงาน และวิศวกรรมไฟฟ้า มีผลงานด้านดังกล่าวในภาคอุตสาหกรรมจนกระทั่งปี 2547 ได้รับเลือกตั้งเป็นสมาชิกสภาผู้แทนราษฎรจังหวัดสกลนคร ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน ซึ่งต่อมาศาลรัฐธรรมนูญมีคำวินิจฉัยให้ยุบพรรค เขาจึงย้ายมาสังกัดพรรคภูมิใจไทย
เขาได้รับแต่งตั้งเป็นประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน ในสภาผู้แทนราษฎรไทย ชุดที่ 23 (ชุดจากการเลือกตั้ง พ.ศ. 2550) ในระหว่างการดำรงตำแหน่งสมาชิกสภาผู้แทนราษฎร เฉลิมชาติ การุญ ได้ส่งเสริมโครงการไบโอดีเซลช่วยชาติ โดยผลิตเครื่องทำน้ำมันไบโอดีเซลขนาด 400 ลิตรต่อวันและสร้างเครือข่ายพลังงานชุมชน 
ในการเลือกตั้ง พ.ศ. 2554 เขาลงสมัครรับเลือกตั้งในนามพรรคภูมิใจไทย แต่ไม่ได้รับเลือกตั้ง โดยแพ้ให้กับนายนริศร ทองธิราช ผู้สมัครจากพรรคเพื่อไทย
หลังการเลือกตั้งทั่วไป พ.ศ. 2554 เฉลิมชาติ ได้หยุดบทบาททางการเมือง และเข้าทำงานในภาคอุตสาหกรรม วิศวกรรม และงานด้านวิชาการ ค้นคว้าและออกแบบ โดยปัจจุบันมีตำแหน่งผู้บริหารระดับสูง ที่ปรึกษา และกรรมการบริษัท ตลอดจนมีตำแหน่งกรรมการ กลุ่มอุตสาหกรรมไฟฟ้าอีเล็กทรอนิคและคมนาคม สภาอุตสาหกรรมแห่งประเทศไทย และกรรมการสภาองค์การนายจ้าง

**เครื่องราชอิสริยาภรณ์**

**อ้างอิง**
หมวดหมู่:วิศวกรชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสกลนคร
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:พรรคภูมิใจไทย
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
แคว้นตุมเบส

แคว้นตุมเบส (Tumbes) เป็นแคว้นติดทะเล ทางตะวันตกเฉียงเหนือของประเทศเปรู  แคว้นอยู่ใกล้กับเส้นศูนย์สูตร เป็นแคว้นที่มีพื้นที่เล็กแต่มีระบบนิเวศที่หลากหลาย
แคว้นตุมเบสมีอากาศอบอุ่นและภูมิอากาศร้อนชื้นทางเหนือและตอนกลางของแคว้นและอากาศแห้งหรือทริปิคอลซาวันนา (tropical savanna) ทางตอนใต้ อุณหภูมิสูงสุดราว 40°C และต่ำสุดราว 18°C  โดยมีอุณหภูมิเฉลี่ยต่อปีที่ 27°C
ตุมเบส
เส้นเวลาของยุคใหม่ตอนต้น

ยุคใหม่ช่วงต้น เริ่มขึ้นหลังจากที่จบ ยุคกลาง 
*เหตุการณ์ใน ค.ศ. 1500 to 1600 ดู: คริสต์ศตวรรษที่ 16
*เหตุการณ์ใน ค.ศ. 1600 to 1700 ดู: คริสต์ศตวรรษที่ 17
*เหตุการณ์ใน ค.ศ. 1700 to 1800 ดู: คริสต์ศตวรรษที่ 18
*เหตุการณ์ใน ค.ศ. 1800 to 1900 ดู: คริสต์ศตวรรษที่ 19

**ดูเพิ่ม**
คริสต์สหัสวรรษที่ 2
หมวดหมู่:เส้นเวลา
ประวัติศาสตร์ยุคใหม่ตอนต้น
โวลอกดา

โวลอกดา (p=ˈvoləɡdə) เป็นเมืองแห่งหนึ่งของประเทศรัสเซีย  โวลอกดาตั้งอยู่ที่มณฑลโวลอกดา มีประชากรประมาณ 301,755 คน

**อ้างอิง==
หมวดหมู่:ผู้ได้รับปริญญากิตติมศักดิ์จากมหาวิทยาลัยมหาจุฬาลงกรณราชวิทยาลัย

มหาจุฬาลงกรณราชวิทยาลัย
หมวดหมู่:บุคคลจากมหาวิทยาลัยมหาจุฬาลงกรณราชวิทยาลัย
แม่แบบ:เหตุการณ์ปัจจุบัน/2556 กันยายน 22

*กลุ่มคัดค้านการสร้างเขื่อนแม่วงก์ นำโดยนายศศิน เฉลิมลาภ เดินเท้าจากจังหวัดนครสวรรค์เข้าสู่พื้นที่กรุงเทพมหานคร โดยหยุดพักที่อนุสาวรีย์ชัยสมรภูมิ และเดินต่อไปสิ้นสุดที่ลานกิจกรรมหอศิลปวัฒนธรรมแห่งกรุงเทพมหานคร สี่แยกปทุมวัน มีผู้เข้าร่วมด้วยจำนวนมาก  (โอเคเนชั่น) 
}
เลอโนโว เค900

เลอโนโว เค900 (Lenovo K900) เป็นสมาร์ตโฟนของบริษัทผลิตแล็ปท็อปยักษ์ใหญ่ของประเทศจีน "เลอโนโว" ใช้ระบบปฏิบัติการแอนดรอยด์ เจลลี่ บีน 4.2 ตัวเครื่องมีบาง 6.9 มิลลิเมตร และน้ำหนัก 162 กรัม ประมวลผลด้วย Intel Atom Z2580 ความเร็ว 2.0 GHz หน้าจอแสดงผลแบบ IPS ขนาดกว้าง 5.5 นิ้ว ความละเอียด 1920 x 1080 พิกเซล (400PPI และ Full HD) ช่วยให้การแสดงผลแอปพลิเคชันมีความคมชัดสูงสุด พร้อมกับกระจก Corning Gorilla Glass 2 เพื่อป้องกันรอยขีดข่วน กล้องด้านหลังมีเซ็นเซอร์ Sony Exmor BSI ความละเอียด 13 ล้านพิกเซล ส่วนกล้องหน้ามีความลละเอียด 2 ล้านพิเซล ตัวเครื่องผลิตจากสแตนเลสอัลลอยและโพลีคาร์บอเนต ที่ช่วยทำให้ตัวเครื่องแข็งแรงทนทาน

**คุณสมบัติ ==          

**ดีไซน์**
เลอโนโว เค900 ผลิตจากสแตนเลสอัลลอยและโพลีคาร์บอเนต ส่วนด้านหน้าใช้กระจก Corning Gorilla Glass 2 ทำให้มันแข็งแรงทนทานและป้องกันรอยขีดขวน และด้วยความหนา 6.9 มิลลิเมตร  และหนัก 162 กรัม เพื่อให้สามารถสอดเข้ากระเป๋าเสื้อได้ เลอโนโวได้เปิดตัวเค900ที่มีสีสันออกมาในงาน CES ด้วยสีเงิน (Brush Steel) สีทองเหลือง (Dark Gold)  สีเงินที่กลึงเพชรที่ด้านหลัง (Silver with Diamond)  และสี gunmetal น้ำตาล (Brown Gunmetal) ด้านหลังโชว์น็อตไว้ฃทั้ง 4 มุม เพื่อทำให้ความหรูหราลดลง แต่ทำให้ดูดิบ แข็งแรงทนทาน และเหมาะกับวัยทำงาน นอกจากนี้ยังออกแบบไว้ให้หน้าจอใหญ่ประมาณ 5.5 นิ้ว ไอคอน และตัวหนังสือก็มีขนาดใหญ่ตามด้วย

**หลังการวางขาย**

**การโฆษณา**
เลอโนโวทำการโฆษณาเลอโนโว เค900 โดยนำ โคบี ไบรอันต์ นักบาสเกตบอลจากเอ็นบีเอ มาเป็นพรีเซนเตอร์สมาร์ทโฟนรุ่นนี้ในโทรทัศน์ และสื่อโฆษณาสิ่งพิมพ์ รวมถึงบนเว็บไซต์สื่อสังคมออนไลน์ ทั้งในประเทศจีนและเอเชียตะวันออกเฉียงใต้ เลอโนโวจะสะท้อนสไตล์อันเป็นเอกลักษณ์ของนักกีฬาผู้นี้ที่ได้รับการยอมรับอย่างกว้างขวาง และคาดว่าจะช่วยเพิ่มการรับรู้เกี่ยวกับสมาร์ทโฟนของเลอโนโวในหมู่ผู้บริโภคในตลาดหลายประเทศ ซึ่งผู้อำนวยการฝ่าย Mobile Business Unit ของเลอโนโว กล่าวถึงการเลือกโคบีเป็นพรีเซ็นเตอร์ในครั้งนี้ ว่า "โคบี ไบรอันต์ รู้ว่าการทำงานเป็นทีมเป็นสิ่งสำคัญสำหรับการก้าวสู่ความสำเร็จ ที่เลอโนโวก็เช่นเดียวกัน การทำงานเป็นทีมเป็นหลักชี้นำกระบวนการทั้งหมดในพัฒนาสมาร์ทโฟนใหม่ๆ ออกสู่ตลาด นับตั้งแต่การวิจัยและพัฒนาและการผลิตไปจนถึงการตลาดและการขาย เราได้ออกแบบสมาร์ทโฟนเลอโนโวรุ่นใหม่ๆ ให้เป็นทีมของผู้ชนะ ด้วยโทรศัพท์ที่มีคุณสมบัติแตกต่างกันและเล่นกันคนละบทบาท"

**อ้างอิง**
 เลอโนโว.  Lenovo K900 Tech Specs date=2014-06-11   สืบค้นเมื่อ 15 กันยายน พ.ศ. 2556
หมวดหมู่:สมาร์ตโฟน
หมวดหมู่:อุปกรณ์แอนดรอยด์
หมวดหมู่:ผลิตภัณฑ์ที่เปิดตัวในปี พ.ศ. 2556
เดอะเรียลอเมริกันส์ (มวยปล้ำอาชีพ)

เดอะเรียลอเมริกันส์ (The Real Americans) เป็นทีมนักมวยปล้ำของ WWE ประกอบด้วย แจ็ก สแวกเกอร์ และ ซีซาโร โดยมี เซบ โคลเตอร์ เป็นผู้จัดการ

**ประวัติ**
ในมันนีอินเดอะแบงก์ (2013) สแวกเกอร์และซีซาโรได้ชิงกระเป๋าฝั่งสแมคดาวน์โดยแดเมียน แซนดาวคว้ากระเป๋าไปได้ ในไนท์ออฟแชมเปียนส์ (2013) เรียลอเมริกันส์ได้เข้าร่วมแมตช์แทกทีมเทอมอยล์ เพื่อชิงแชมป์แท็กทีม WWE โดยมีไพรม์ไทม์เพลเยอส์, ท็อนส์ออฟฟังก์, ดิอูโซส์ และทรีเอ็มบีร่วมปล้ำด้วย สุดท้ายเรียลอเมริกันส์ก็แพ้ไปอีกเป็นครั้งที่ 3 ติดต่อกัน ในเรสเซิลเมเนีย ครั้งที่ 30 เรียลอเมริกันส์ได้มีแมตช์ชิงแชมป์แทกทีม 4 เส้า ก่อนเริ่มรายการ แต่ก็ไม่สำเร็จ โดยหลังแมตช์ สแวกเกอร์ไม่พอใจซีซาโร และจะมาจับใส่ Patriot Lock แต่โคลเตอร์เข้ามาห้ามไว้และให้ทั้งคู่จับมือกัน แต่ซีซาโรก็จับสแวกเกอร์ใส่ท่า Giant Swing และทีมเรียลอเมริกันส์ก็ได้แตกทีมกัน คืนเดียวกันซีซาโรได้เป็นผู้ชนะแบทเทิลรอยัล ได้ถ้วยรางวัลอ็องเดรเดอะไจแอนต์ ในรอว์คืนต่อมา ซีซาโรออกมาพร้อมกับ โคลเตอร์ โดยโคลเตอร์พูดชื่นชมซีซาโร ต่างๆ นาๆ แต่แล้วซีซาโรกลับบอกว่าเขาไม่ใช่เด็กของ โคลเตอร์ หรอกนะ เป็นเด็กของพอล เฮย์แมนต่างหาก
เฮย์แมนออกมาเยาะเย้ยโคลเตอร์ แต่อยู่ดีๆ สแวกเกอร์ก็มาอัดซีซาโรกลิ้งตกเวทีไป สแวกเกอร์ทำลายรางวัลอ็องเดรเดอะไจแอนต์จนแหลกเป็นชิ้นๆ ทำให้ซีซาโรโมโหอัดสแวกเกอร์ตกเวทีไปบ้าง และทั้งคู่ก็ได้แมตช์กัน แต่สู้กันได้ไม่นาน สแวกเกอร์ก็โดนอัปเปอร์คัตรัวจนมึน แล้วซีซาโรก็ตั้งท่าจะใช้ท่า Giant Swing แต่สแวกเกอร์หนีลงเวทีไปซะก่อน สแวกเกอร์กับโคลเตอร์หนีกลับบ้านไปดื้อๆ ทำให้ซีซาโรชนะไป

**อ้างอิง**
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
อูฟา

อูฟา (; p=ʊˈfa) เป็นเมืองเอกของสาธารณรัฐบัชคอร์โตสตาน  และศูนย์กลางทาง อุตสาหกรรม เศรษฐกิจ วิทยาศาสตร์และวัฒนธรรมของสาธารณรัฐ มีประชากรมากกว่า 1.1 ล้านคน

**ศัพทมูลวิทยา**
ชื่อ Ufa มาจากแม่น้ำอูฟา แต่ต้นตอของชื่อแม่น้ำยังคงมีข้อพิพาท Aleksandr Matveyev นักภาษาศาสตร์ชาวรัสเซีย เสนอว่าชื่อนี้มีต้นตอจากอิหร่าน จากคำว่า "ap" แปลว่า น้ำ

**การบริหาร**
อูฟาเป็นเมืองหลักของสาธารณรัฐ และเป็นศูนย์กลางการบริหารของอำเภออูฟิมสกี แม้ว่าจะไม่ได้อยู่ในนั้นก็ตาม

**เขตการปกครอง**
ไฟล์:Ufa map division.svg|thumb|200px|เขตการปกครองของอูฟา: 01 Dyomsky 02 Kalininsky 03 Kirovsky 04 Leninsky 05 Oktyabrsky 06 Ordzhonikidzevsky
อูฟาแบ่งออกเป็น 7 เขต

**ประชากร**
ตามสำมะโน ค.ศ. 2010 กลุ่มชาติพันธุ์ในอูฟา ได้แก่:

**ภูมิศาสตร์**
นครอูฟาอยู่ในยุโรปตะวันออกใกล้ชายแดนเอเชียเหนือ นครนี้ตั้งอยู่ในบริเวณที่แม่น้ำ Belaya (Agidel) กับแม่น้ำอูฟาการบรรจบกัน ทางตะวันตกติดกับที่ราบสูงอูฟาในเมือกเขายูรัลตอนใต้ นครนี้มีพื้นที่ km2 วัดจากทางเหนือลงใต้ได้ km และจากตะวันตกไปยังจะวันออกได้ km

**ภูมิอากาศ**
อูฟามีสภาพภูมิอากาศชื้นภาคพื้นทวีป (เคิพเพิน: Dfb) โดยมีฤดูหนาวที่โหดร้าย แต่ในบางครั้ง ฤดูร้อนอาจยาวนานและมีอากาศร้อน

**ความสัมพันธ์ระหว่างประเทศ**

**เมืองพี่น้อง**
อูฟามีเมืองพี่น้องกับเมืองเหล่านี้
*KAZ อัสตานา ประเทศคาซัคสถาน
*KGZ บิชเคก ประเทศคีร์กีซสถาน
*GER ฮัลเลอ ประเทศเยอรมนี
*CHN เหอเฝย์ ประเทศจีน
*TUR แมร์ซิน ประเทศตุรกี
*BLR มินสค์ ประเทศเบลารุส
*CHN หนานชาง ประเทศจีน
*CHN ฉีฉีฮาร์ ประเทศจีน
*CHN เฉิ่นหยาง ประเทศจีน

**อ้างอิง**

**ข้อมูล**
list
*en_url=
*list
*ufa

**แหล่งข้อมูลอื่น**
 เว็บไซต์ทางการ- short= 1
*ru  เว็บไซต์ทางการ
*(ในภาษาอังกฤษ)  เว็บไซต์ทางการ
*ru  Official website of the Council of Ufa Urban Okrug
หมวดหมู่:เมืองในประเทศรัสเซีย